CELEX: 32019R0613
Language: bg
Date: 2019-04-09 00:00:00
Title: Регламент за изпълнение (ЕС) 2019/613 на Комисията от 9 април 2019 година относно класирането на някои стоки в Комбинираната номенклатура

16.4.2019   
               
               
                  BG
               
               
                  Официален вестник на Европейския съюз
               
               
                  L 105/8
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/613 НА КОМИСИЯТА
         от 9 април 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 април 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Резбован артикул, изработен от неръждаема стомана, с вътрешна резба. Изделието е под формата на гайка с фланец от единия край.
                        То е предназначено за използване в комплекта от тръби на хидравличната спирачна система на моторно превозно средство.
                        При затягане изделието привежда компонентите на свързващия елемент в правилна позиция, като по този начин укрепва хидравличния уплътнител.
                        Вж. изображенията (*1).
                     
                     
                        7318 16 39 
                     
                     
                        Класирането се определя от общи правила 1 и 6 за тълкуване на Комбинираната номенклатура и от описанието на кодовете по КН 7318 , 7318 16  и 7318 16 39 .
                        Изделието има обективните характеристики на „резбовани артикули“, класирани в позиция 7318 .
                        Изключва се класиране в позиция 7307  като „принадлежности за тръбопроводи“, тъй като изделието оказва натиск само върху компонентите, които се свързват в съединителния елемент, а не е в контакт с течността, която се предава по тръбите. Вътрешната резба на изделието не е предназначена да образува или поддържа хидравличен уплътнител.
                        Изделието не може да бъде класирано като незавършени принадлежности/свръзки по смисъла на общо правило 2, буква а) за тълкуване на Комбинираната номенклатура, тъй като няма основния характер на завършени принадлежности/свръзки.
                        Болтове, гайки, винтове и др., подходящи за сглобяване на принадлежности за тръбопроводи, са изключени от позиция 7307  (вж. също Обяснителните бележки към Хармонизираната система за позиция 7307 , изключения, буква б).
                        Следователно изделието трябва да бъде класирано в код по КН 7318 16 39  като „други гайки от неръждаема стомана“.
                     
                  
               
            
               (*1)  Изображенията са само за информация.